Uuden-Värtsilän rautatieasema

Uuden-Värtsilän rautatieasema () on lakkautettu rautatieliikennepaikka Keski-Karjalassa Tohmajärven kunnassa Niiralan radalla.

Uusi-Värtsilä otettiin käyttöön vuonna 1940, kun Wärtsilä-yhtymä Oy:n Värtsilän terästehdas jäi alueluovutusten takia Neuvostoliiton puolelle samoin kuin myös osa Värtsilän kunnastakin. Peijonniemen kylään perustettiin uusi rautasulattamo ja sen myötä Uuden-Värtsilän asema perustettiin syrjäiselle metsäseudulle. Paikalle valmistui vuonna 1942 vaatimaton puurakenteinen asemarakennus. Uuden-Värtsilän sijainti ratakilometrijärjestelmässä oli 564+500. Aseman alkuperäinen lyhenne oli Uwä, mutta se muutettiin vuonna 1965 muotoon Uvä.

Liikennepaikka muutettiin miehittämättömäksi 1. syyskuuta 1969. Matkustajaliikenne lakkautettiin 1. kesäkuuta 1987, jolloin matkustajaliikenne loppui koko rataosuudelta. Liikennepaikka lakkautettiin kokonaan 2. maaliskuuta 1998. Samana vuonna purettiin viimeiset raiteet.

Lähteet

Aiheesta muualla 
 Vaunut.org: kuvia Uudesta-Värtsilästä

Pohjois-Karjalan lakkautetut rautatieliikennepaikat
Tohmajärven rautatieliikennepaikat